section_heading: Ratna karijera
paragraph_text: U prosincu 1943. je Eisenhower imenovan zapovjednikom svih savezničkih snaga u Europi te se sljedećih nekoliko mjeseci posvetio konačnom planiranju i pripremama za normandijski desant - jednu od najsloženijih ratnih operacija u povijesti. Upravo je on donio odluku da se desant izvrši 6. lipnja 1944. Nakon uspješnog iskrcavanja savezničkih snaga u Francuskoj rukovodio je operacijama kojima su njemačke snage istjerane iz Zapadne Europe to konačno prisiljene na kapitulaciju 8. svibnja 1945.